Næsten 900.000 skolebørn kan ikke tage i skole efter påske, og deres forældre må derfor tænke på andre pasningsformer, mens lærerlockouten står på. På TV2/NORDs facebook-side kan man læse om flere forskellige bud på, hvor og hvordan man kan få sine børn passet, mens skolen ikke er en mulighed. Af de alternative pasningsforslag er blandt andet Østervrå Ældrecenter, hvor børnene får lov til at underholde og blive underholdt i terapien. I Jumboland i Aalborg holder de ekstra åbent og Uggerhøj i Frederikshavn har indrettet en skolestue, hvor der både vil være pasning, undervisning og bespisning. Manna-Thise Multihus er også åbent, og her byder de på boldspil og skovtur. På www.facebook.com/tv2nord kan du læse om flere muligheder og selv komme med flere bud.

Referat:
TV2/NORDs facebook-brugere kommer med følgende anbefalinger.